
RAPORT DE SPECIALITATE
             Având în vedere Proiectul de hotărâre privind acordarea unui mandat special domnului viceprimar Dincă Florin-Ionuţ pentru a vota în cadrul Adunării Generale a Asociaţiei de Dezvoltare Intercomunitară „Parteneriatul pentru Managementul Deşeurilor - Prahova” împotriva rezilierii Contractului de delegare prin concesiune a gestiunii activităţii de colectare, transport şi transfer a deşeurilor municipale în zonele : 2 Boldeşti-Scăeni şi 6 Valea Doftanei, nr. 1792/E13029 din 13.09.2016,
    Ţinând seama de  :
	- dispoziţiile art. 240 alin. (2) din OUG nr. 57/2019 privind Codul administrativ, potrivit cărora „Aprecierea necesităţii şi oportunitatea adoptării şi emiterii actelor administrative aparţine exclusiv autorităţilor deliberative, respectiv executive. Întocmirea rapoartelor sau a altor documente de fundamentare prevăzute de lege, contrasemnarea sau avizarea pentru legalitate şi semnarea documentelor de fundamentare angajează răspunderea administrativă, civilă sau penală, după caz, a semnatarilor, în cazul încălcării legii, în raport cu atribuţiile specifice;
	- dispoziţiile art. 89 alin. (4) din OUG nr. 57/2019 privind Codul adminstrativ, potrivit cărora „personalul de specialitate din cadrul asociaţiilor de dezvoltare intercomunitară fundamentează, contrasemnează sau avizează din punct de vedere tehnic actele autorităţilor administraţiei publice locale din unităţile administrativ-teritoriale prevăzute la alin. (3);
    	- scopul iniţierii proiectului de hotărârii de consiliu ce urmează a fi dezbătut în şedinţa de consiliu;
         - de faptul că ADI Deşeuri Prahova nu a transmis nici un document care să fundamenteze proiectul de hotărâre mai sus menţionat, conform dispoziţiilor art. 89 din OUG nr. 57/2019 privind Codul administrativ, iar fundamentarea proiectului de hotărâre este atributul exclusiv al acestei structuri,
	consider că fundamentarea proiectului de hotărâre excede competenţelor mele, fiind situată în afara atribuţiilor specifice.

